לירון בן שמעון

לירון בן שמעון (נולדה ב-4 באוגוסט 1980) היא זמרת, מוזיקאית ומלחינה ישראלית.

ביוגרפיה 
בן שמעון נולדה וגדלה בירושלים. בילדותה למדה מוזיקה ותיאטרון. הופעתה הראשונה התקיימה בגיל 9 בפסטיבל מקומי כששרה את שירה של ירדנה ארזי "היא רוקדת" מול קהל של כאלף איש. בגיל 15 שיחקה בתיאטרון הנוער הירושלמי "קטרון". בגיל 20 החלה ללמוד משחק בבית הספר לאומנויות הבמה בית צבי שם גילתה שאהבתה הגדולה היא למוזיקה.

ב-2006 נבחר שירה המקורי "אומץ גדול" להשתתף בפסטיבל השירים של ישראל והופיעה עם להקה שהקימה. במקביל לעיסוקה במוזיקה, שידרה וערכה תוכניות מוזיקה ישראלית ברשת ג' בין השנים 2010–2017, והייתה בת טיפוחם של טוני פיין ועופר נחשון.

בשנת 2017 יצא הדואט לרדיו "איש גדול" יחד עם עינן פרל. בהמשך השנה העלתה פרויקט מימון המונים עבור האיפי "לחזור" באתר הדסטארט. הוא יצא בשנת 2019, בין היתר עם השירים "קילומטר לזריחה", שנכתב על-ידי ארז ברזוליק והולחן על-ידי עמרי קסטן, ונכנס לפלייליסט כאן גימל, "לחזור" שנכנס לפלייליסט גלגלצ ולפלייליסט כאן גימל, ו"מספיק קרוב".

ביוני 2020 יצא השיר "בושם", אותו הלחינה בן שמעון עם עמרי קסטן. השיר יצא במסגרת הפרויקט להנצחת בעלה המנוח של כותבת השיר, אסתי צרויה רומשקנו. בשנת 2021 הוציאה את הסינגל "וואחאד פה". ב-2022 הוציאה את הסינגל "תנו לי לחלום". בפברואר 2023 הוציאה בן שמעון את הסינגל "כולם כמוך".

נוסף על עשייתה כזמרת מבצעת, כתבה והלחינה בן שמעון לאמנים רבים, ביניהם ישי לוי ("מספיק קרוב"), זהבה בן ("הפעם"), אריק סיני ("מנגנת בי"), הראל סקעת ("בא לי"), שיר לוי והאולטראס ("דיזנגוף 30"), רבקה זהר ("לשמוע את הלב") ועוד.

דיסקוגרפיה 
 ערגה (2013)
 כל חלומות העולם (2016)
 לחזור (2019)

קישורים חיצוניים 

 
 
 דודי טל, יש לה את זה, באתר Tlv Times, 13 באוקטובר 2015
 שחר אמאנו, הארץ בוערת - האמנים שותקים, באתר mynet, 18 באוקטובר 2015
 יעקב בר-און, כוכבת "מלכת הכרם" על הגעגוע לאהובה עוזרי: "הייתה ילדה נצחית", באתר מעריב אונליין, 24 באוגוסט 2021

זמרות השרות בעברית
זמרים השרים בעברית
זמרות רוק ישראליות
זמרי רוק ישראלים
זמרות ישראליות
זמרים ישראלים
מלחינות ישראליות
מלחינים ישראלים
פזמונאים להט"בים
להט"בים יהודים
זמרים להט"בים ישראלים
מלחינים להט"בים ישראלים
בוגרות בית צבי
בוגרי בית צבי
ישראליות שנולדו ב-1980
ישראלים שנולדו ב-1980